Con motivo da celebración das V Xornadas Interculturais que organiza o Concello de Cangas, o alumnado de 3º ESO participou na actividade Cine Forum. A partir da proxección do corto “Binta e a gran idea “ traballaron aspectos relacionados coa educación e a discriminación das nenas.Tivo lugar esta actividade o martes, 26 de maio.
Tivo lugar o día 13 de maio e contamos coa colaboración de Protección Civil de Cangas, Garda Civil, Policía Municipal e foi supervisado por un responsable de Protección Civil de Pontevedra. O simulacro partiu do presuposto dun incendio nunha das aulas o que provocou o desaloxo inmediato do Centro e obrigou a rescatar a dous alumnos que non conseguiran saír. O resultado do simulacro serviu para comprobar o bo funcionamento do sistema,aínda que é necesario realizar pequenos axustes.
EXPOSICIÓN COLECTIVA 2009 BACHARELATO ARTES
A exposición colectiva do alumnado de Artes tivo lugar no Auditorio do 15 ao 30 de Abril. En anos anteriores a exposición era o resultado dos traballos de aula. Este ano, os alumnos e alumnas crearon especificamente dúas obras para a exposición que estaba composta por 72 cadros e 7 cartóns troquelados.